ນັກແຂ່ງລົດຖີບ Armstrong ຍອມຮັບວ່າ ໃຊ້ຢາຊູກຳລັງ (ສະໄລດ໌)
ອະດີດແຊ້ມແຂ່ງລົດຖີບ Lance Armstrong ຍອມຮັບ ໃນລາຍການສຳພາດ ທາງໂທລະພາບວ່າ ໄດ້ໃຊ້ຢາຊູກຳລັງ ທີ່ຜິດກົດໝາຍແທ້.
ທ່ານ Lance Armstrong ແຊ້ມແຂ່ງລົດຖີບທີ່ອອກກິນເບ້ຍບຳ ນານແລ້ວ ຂອງສະຫະລັດ ໄດ້ປະກົດຕົວທາງໂທລະພາບ ແລະ ຍອມຮັບວ່າ ໃຊ້ຢາຊູກຳລັງ ໃນການແຂ່ງຂັນ Tour de France ທັງ 7 ຄັ້ງທີ່ລາວໄດ້ຮັບໄຊຊະນະແຕ່ປີ 1999 ຫາ 2005 ອະດີດແຊ້ມແຂ່ງລົດຖີບອາຍຸ 41 ປີຊຶ່ງໄດ້ປະຕິເສດຊໍ້າແລ້ວຊໍ້າ ອີກຕໍ່ການກ່າວຫາວ່າໃຊ້ຢາຊູກຳລັງນັ້ນ ໄດ້ກ່າວຕໍ່ນາງ Oprah Winfrey ຜູ້ທຳການສຳພາດວ່າ ລາວຈະບໍ່ສາມາດຄວ້າເອົາຕຳ ແໜ່ງແຊ້ມທັງ 7 ມາຄອງໄດ້ໂດຍປາດສະຈາກການໃຊ້ຢາຊູກຳ ລັງທີ່ຖືກຫ້າມນັ້ນ ການໃຫ້ສຳພາດດັ່ງກ່າວນີ້ ໄດ້ມີການບັນທຶກ ໃນມື້ວັນຈັນຜ່ານມາ ທ່ານ Armstrong ໄດ້ເລີ້ມການສຳພາດ ດ້ວຍການຕອບຄຳ ຖາມຈຳນວນນຶ່ງ ທີ່ໃຊ້ຄຳວ່າ “ແມ່ນ” ຫຼື “ບໍ່” ໂດຍເວົ້າວ່າ ລາວໄດ້ໃຊ້ຢາຊູກຳລັງ testo- sterone, cortisone ການປ່ຽນເລືອດແລະຮໍໂມນໃຫ້ມະນຸດເຕີບໂຕເພື່ອເສີມຂະຫຍາຍ ໂອກາດ ທີ່ລາວຈະໄດ້ຮັບໄຊຊະນະ ໃນການແຂ່ງຂັນເອົາລາງວັນທີ່ມີກຽດ ລາວເວົ້າວ່າ ຄວາມຜິດພາດແລະການຕຳໜິຕິຕຽນຕ່າງໆກ່ຽວກັບຂ່າວນອງນັນທີ່ເກືອບທຳລາຍການ ແຂ່ງຂັນລົດຖີບນາໆຊາດນັ້ນ ຄວນຕົກເປັນຂອງລາວ ໃນຕອນແລງຂອງມື້ວັນພຸດຜ່ານມານີ້ ຄະນະກຳມະການກິລາໂອລິມປິກສາກົນໄດ້ຮ້ອງຂໍ ໃຫ້ທ່ານ Armstrong ສົ່ງຄືນຫລຽນທອງແດງທີ່ລາວໄດ້ຮັບໃນການແຂ່ງຂັນລົດຖີບໃນປີ 2000 ທີ່ນະຄອນຊິດນີ ທ່ານ Armstrong ໄດ້ຖືກປົດ ຈາກການໄດ້ຮັບໄຊຊະນະ 7 ຄັ້ງໃນການແຂ່ງຂັນ Tour de France ເມື່ອປີກາຍນີ້ ເວລາອົງການຕໍ່ຕ້ານການໃຊ້ຢາຊູກຳລັງຂອງສະຫະລັດ ປະ ກາດວ່າ ຕົນມີຫຼັກຖານວ່າຜູ້ກ່ຽວພົວພັນກັບໂຄງການໃຊ້ຢາຊູກຳລັງທີ່ຜິດກົດໝາຍແບບ ສະລັບຊັບຊ້ອນນັ້ນ